CELEX: 32007D1214(01)
Language: sl
Date: 2007-11-30 00:00:00
Title: Sklep političnega in varnostnega odbora EUPM/3/2007 z dne 30. novembra 2007 o imenovanju vodje misije/policijskega komisarja Policijske misije Evropske unije (EUPM) v Bosni in Hercegovini (BiH)

14.12.2007   
            
            
               SL
            
            
               Uradni list Evropske unije
            
            
               L 329/63
            
         
      SKLEP POLITIČNEGA IN VARNOSTNEGA ODBORA EUPM/3/2007
   z dne 30. novembra 2007
   o imenovanju vodje misije/policijskega komisarja Policijske misije Evropske unije (EUPM) v Bosni in Hercegovini (BiH)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 25 Pogodbe,
   ob upoštevanju Skupnega ukrepa Sveta 2007/749/SZVP z dne 19. novembra 2007 o Policijski misiji Evropske unije (EUPM) v Bosni in Hercegovini (BiH) (1) in zlasti člena 17 Skupnega ukrepa,
   ob upoštevanju Skupnega ukrepa Sveta 2005/824 /SZVP z dne 24. novembra 2005 o Policijski misiji Evropske unije (EUPM) v Bosni in Hercegovini (BiH) (2) in zlasti člena 9(1) Skupnega ukrepa,
   ob upoštevanju naslednjega:
   
               (1)
            
            
               V členu 9(1) Skupnega ukrepa 2005/824/SZVP je določeno, da Svet pooblasti Politični in varnostni odbor (PVO) za sprejemanje ustreznih odločitev v skladu s členom 25 Pogodbe, vključno z odločitvijo o imenovanju vodje misije/policijskega komisarja.
            
         
               (2)
            
            
               PVO je 5. decembra 2006 sprejel Sklep EUPM/1/2006 (3), s katerim je bil brigadnemu generalu Vincenzu Coppoli podaljšan mandat vodje misije/policijskega komisarja Policijske misije Evropske unije (EUPM) v Bosni in Hercegovini do 31. decembra 2007.
            
         
               (3)
            
            
               Generalni sekretar/visoki predstavnik je PVO predlagal, da se brigadnemu generalu Vincenzu Coppoli podaljša mandat –
            
         SKLENIL:
   Člen 1
   Mandat brigadnega generala Vincenza Coppole kot vodje misije/policijskega komisarja Policijske misije Evropske unije (EUPM) v Bosni in Hercegovini se podaljša do 31. decembra 2008.
   Člen 2
   Ta sklep začne učinkovati na dan sprejetja.
   Uporablja se do 31. decembra 2008.
   
      V Bruslju, 30. novembra 2007
      
         
            Za Politični in varnostni odbor
         
         
            Predsednik
         
         C. DURRANT PAIS
         
      
   
   
      (1)  UL L 303, 21.11.2007, str. 40.
   
      (2)  UL L 307, 25.11.2005, str. 55.
   
      (3)  UL L 365, 21.12.2006, str. 87.